CELEX: 62018CA0268
Language: hu
Date: 2019-05-02 00:00:00
Title: C-268/18. sz. ügy: A Bíróság (tizedik tanács) 2019. május 2-i ítélete (a Curtea de Apel Bacău [Románia] előzetes döntéshozatal iránti kérelme) — SC Onlineshop SRL kontra Agenția Națională de Administrare Fiscală (ANAF), Direcția Generală a Vămilor (Előzetes döntéshozatal — Közös Vámtarifa — Tarifális besorolás — Kombinált Nómenklatúra — 85269120 és 85285900 vámtarifaalszám — Többfunkciós, GPS-navigációs rendszerek)

1.7.2019   
            
            
               HU
            
            
               Az Európai Unió Hivatalos Lapja
            
            
               C 220/11
            
         
      A Bíróság (tizedik tanács) 2019. május 2-i ítélete (a Curtea de Apel Bacău [Románia] előzetes döntéshozatal iránti kérelme) — SC Onlineshop SRL kontra Agenția Națională de Administrare Fiscală (ANAF), Direcția Generală a Vămilor
      (C-268/18. sz. ügy) (1)
      
      (Előzetes döntéshozatal - Közös Vámtarifa - Tarifális besorolás - Kombinált Nómenklatúra - 85269120 és 85285900 vámtarifaalszám - Többfunkciós, GPS-navigációs rendszerek)
      (2019/C 220/14)
      Az eljárás nyelve: román
      
         A kérdést előterjesztő bíróság
      
      Curtea de Apel Bacău
      
         Az alapeljárás felei
      
      
         Felperes: SC Onlineshop SRL
      
         Alperesek: Agenția Națională de Administrare Fiscală (ANAF), Direcția Generală a Vămilor
      
         Rendelkező rész
      
      A vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletének a 2015. október 6-i (EU) 2015/1754 bizottsági végrehajtási rendeletből eredő változatában szereplő Kombinált Nómenklatúrát úgy kell értelmezni, hogy a gépjárművekben használt olyan típusú többfunkciós készüléket, mint az alapügyben szóban forgó, amely ugyanazon készülékházon belül fő funkcióként — a GPS-navigációs, előre telepített alkalmazásoknak köszönhetően — egy rádiónavigációs monitort, kiegészítő jelleggel pedig egy rádióműsor-sugárzási készüléket, egy audio- és videolejátszó készüléket, valamint egy olyan képernyőt egyesít, amelynek a képátlójának a mérete hozzávetőleg 5 hüvelyk (12,7 cm), e nómenklatúra 85269120 vámtarifaalszáma alá kell besorolni.
      
         (1)  HL C 249., 2018.7.16.